Jacob Buksti (S), 2003-02-25:
Jeg kan forstå, at ministeren nu åbenbart er blevet helt mundlam, så vi ikke får svar på de sidste spørgsmål, men det er jo op til ministeren. Jeg indledte med at sige, at dagen jo begyndte godt, for i går, hvor vi havde møde i Færdselssikkerhedskommissionen, var der ingen penge, men så var der lige pludselig en 14-15 mio. kr. her til morgen.
Det gav selvfølgelig en pæn overskrift i Berlingske Tidende på forsiden, og det vil jeg gerne ønske ministeren tillykke med.
Vi har så fundet ud af, at meget af det er lånte fjer og genbrug, og det er der jo så ikke noget at gøre ved.
Jeg har tidligere sagt, at det her forslag til vedtagelse, som Dansk Folkeparti nu medvirker til, jo er fuldstændig guddommeligt i retning af at være indholdsløst.
Altså alene den sætning, der siger, at man opfordrer regeringen til fortsat at være opmærksom på mulighederne for at iværksætte nye initiativer, er jo virkelig noget, der flytter noget.
Man må jo gå ud fra, at det er enhver regerings opgave.
Det svarer til den der folkelige filosofi om, at man bare skal afpasse adfærden i trafikken efter forholdene, så gælder færdselsloven i øvrigt ikke.
Jeg synes, at det har været fuldstændig pinagtigt at opleve Dansk Folkeparti i den her debat.
Man puster sig op og falder ned som ingenting.
Vi er partier, som tager færdselssikkerheden alvorligt.
Vi mener, det er en af de største udfordringer, vi står over for.
Derfor er det også vigtigt, at man hæfter sig ved Færdselssikkerhedskommissionens rapports vision om, at ikke bare er én ulykke én for meget, nej, trafiksikkerhed starter med dig.
Trafiksikkerhed starter altså også med de medlemmer, der er her i Folketinget og i regeringen, og det vil jeg gerne henstille til justitsministeren, at justitsministeren skriver sig bag øret.
Lov er lov, og lov skal holdes, hører vi igen fra de borgerlige politikere.
Skulle vi ikke prøve at starte med at gøre færdselsloven til en lov og ikke bare en vejledende bestemmelse?
Jeg kan forstå, at ministeren nu åbenbart er blevet helt mundlam, så vi ikke får svar på de sidste spørgsmål, men det er jo op til ministeren. Jeg indledte med at sige, at dagen jo begyndte godt, for i går, hvor vi havde møde i Færdselssikkerhedskommissionen, var der ingen penge, men så var der lige pludselig en 14-15 mio. kr. her til morgen.
Det gav selvfølgelig en pæn overskrift i Berlingske Tidende på forsiden, og det vil jeg gerne ønske ministeren tillykke med.
Vi har så fundet ud af, at meget af det er lånte fjer og genbrug, og det er der jo så ikke noget at gøre ved.
Altså alene den sætning, der siger, at man opfordrer regeringen til fortsat at være opmærksom på mulighederne for at iværksætte nye initiativer, er jo virkelig noget, der flytter noget.
Man må jo gå ud fra, at det er enhver regerings opgave.
Det svarer til den der folkelige filosofi om, at man bare skal afpasse adfærden i trafikken efter forholdene, så gælder færdselsloven i øvrigt ikke. Jeg synes, at det har været fuldstændig pinagtigt at opleve Dansk Folkeparti i den her debat.
Man puster sig op og falder ned som ingenting.
Vi er partier, som tager færdselssikkerheden alvorligt.
Vi mener, det er en af de største udfordringer, vi står over for.
Derfor er det også vigtigt, at man hæfter sig ved Færdselssikkerhedskommissionens rapports vision om, at ikke bare er hver ulykke én for meget, nej, trafiksikkerhed starter med dig.
Trafiksikkerhed starter altså også med de medlemmer, der er her i Folketinget og i regeringen, og det vil jeg gerne henstille til justitsministeren, at justitsministeren skriver sig bag øret.
Lov er lov, og lov skal holdes, hører vi igen fra de borgerlige politikere.
Skulle vi ikke prøve at starte med at gøre færdselsloven til en lov og ikke bare en vejledende bestemmelse?